Digriet tal-Qorti tal-Ġustizzja (It-Tmien Awla) tal-4 ta’ Lulju 2024 (talba għal deċiżjoni preliminari tal-Landgericht Berlin – il-Ġermanja) – Staatsanwaltschaft Berlin vs M.R.
(Kawża -288/24 1, Stegmon 2 )
Rinviju għal deċiżjoni preliminari – Artikolu 267 TFUE – Proċeduri kriminali – Detenzjoni preventiva tal-persuna akkużata – Effett ta’ talba għal deċiżjoni preliminari fuq il-proċedura fil-kawża prinċipali – Rifjut tal-qorti tar-rinviju li tkompli l-proċedura fuq il-mertu qabel ma tirċievi r-risposta tal-Qorti tal-Ġustizzja – Rekwiżit ta’ ħeffa fil-proċeduri kriminali u b’mod partikolari fil-kawżi ta’ detenzjoni – Talba għal rikuża tal-imħallef li jkun qiegħed jisma’ l-kawża minħabba suspett leġittimu ta’ parzjalità
Lingwa tal-kawża: il-Ġermaniż
Qorti tar-rinviju
Landgericht Berlin
Proċeduri kriminali kontra
M.R.
Fil-preżenza ta’: Staatsanwaltschaft Berlin
Dispożittiv
L-Artikolu 267 TFUE għandu jiġi interpretat fis-sens li jipprekludi li, fil-kuntest ta’ proċeduri kriminali suġġetti għal rekwiżit ta’ ħeffa minħabba l-inkarċerazzjoni tal-persuna akkużata, qorti nazzjonali li tkun ressqet talba għal deċiżjoni preliminari tkompli l-proċedura fil-kawża prinċipali billi, hija u tistenna r-risposta tal-Qorti tal-Ġustizzja għal din it-talba, twettaq atti proċedurali li jkollhom rabta mad-domandi preliminari magħmula.
L-Artikolu 267 TFUE għandu jiġi interpretat fis-sens li jipprekludi l-possibbiltà li tinkiseb rikuża fir-rigward ta’ mħallef għas-sempliċi raġuni li dan tal-aħħar ikun qiegħed jistenna d-deċiżjoni tal-Qorti tal-Ġustizzja dwar it-talba għal deċiżjoni preliminari li huwa jkun ressaq quddiemha f’sitwazzjoni fejn il-proċedura fil-kawża prinċipali tkun tikkonċerna persuna taħt detenzjoni.
____________
1         Data tal-preżentata: 24.4.2024
1     L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.